Lav et referat af nedenstående tekst:

Tekst:
Et kemikalieudslip på Arla Foods i Hobro gav natten til onsdag travlhed hos politi og redningsberedskab. Politiet modtog meldingen om kemikalieudslippet fra virksomheden Arla Foods, der ligger på Skivevej i Hobro, klokken 02.01 natten til onsdag. Det viste sig, at der var løbet cirka 50 liter Salpetersyre ud fra en palletank og ud på gulvet i rummet, hvor tanken blev opbevaret. Rummet var uden afløb, og derfor spredte forureningen sig heldigvis ikke. Efterfølgende fik brandvæsenet standset den utætte tank, og salpetersyren blev opsuget på stedet. To medarbejdere blev undersøgt i en ambulance, men de var ikke kommet noget til. Ingen af naboerne til Arla Foods har været i fare i forbindelse med udslippet. Arbejdstilsynet blev underrettet om hændelsen og er i kontakt med virksomheden, og de skal nu undersøge stedet nærmere og finde ud af årsagen til udslippet. Vagtchef hos Nordjyllands Politi Karsten Højrup fortæller, at produktionen hos Arla Foods ventes at gå planmæssigt i gang her onsdag morgen.

Referat:
50 liter salpetersyre lækkede fra en tank på Arla Foods i Hobro natten til onsdag.